CELEX: 62018TN0647
Language: sl
Date: 2018-10-29 00:00:00
Title: Zadeva T-647/18: Tožba, vložena 29. oktobra 2018 – ZQ/Komisija

14.1.2019   
            
            
               SL
            
            
               Uradni list Evropske unije
            
            
               C 16/54
            
         
      Tožba, vložena 29. oktobra 2018 – ZQ/Komisija
      (Zadeva T-647/18)
      (2019/C 16/65)
      Jezik postopka: italijanščina
      
         Stranki
      
      
         Tožeča stranka: ZQ (zastopnik: C. Cortese, odvetnik)
      
         Tožena stranka: Evropska komisija
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  izpodbijane sklepe razglasi za nične in zlasti,
                  
                              (a)
                           
                           
                              sklep organa za imenovanja z dne 15. decembra 2017, vpisan v ARES 18. decembra 2017, HR.E.2/AS/Ares (2017), o „Request for assistance D/374/17“ in o zavrnitvi navedene prošnje za pomoč;
                           
                        
                              (b)
                           
                           
                              če je potrebno, razglasi za ničen sklep organa za imenovanja o zavrnitvi pritožbe tožeče stranke, N. R/187/18, HR.E.2/Ares (2018), z dne 19. julija 2018;
                           
                        
                              (c)
                           
                           
                              Komisiji naloži, naj plača odškodnino na škodo, ki je tožeči stranki nastala zaradi številnih nezakonitih dejanj, navedenih v izpodbijanem sklepu ali s katerimi je tesno povezan, v višini 1 000 000 EUR;
                           
                        
            poleg tega naj
      
                  —
               
               
                  Komisiji naloži plačilo stroškov postopka.
               
            
         Tožbeni razlogi in bistvene trditve
      
      Tožeča stranka izpodbija zavrnitev njene prošnje za pomoč s strani Komisije glede nadlegovanja, ki naj bi ga utrpela zaradi svoje spolne usmerjenosti.
      Tožeča stranka v utemeljitev tožbe navaja tri tožbene razloge.
      
                  1.
               
               
                  Prvi tožbeni razlog: očitna napaka pri presoji.
                  
                              —
                           
                           
                              Tožeča stranka glede tega trdi, da je splošno gledano očitna napaka pri presoji razvidna iz vnaprejšnjega mnenja, izraženega v tem sklepu, da trditve tožeče stranke niso verodostojne, ker se nanašajo na zelo dolgo obdobje, v katerem tožeča stranka ni vložila nobene formalne pritožbe.
                           
                        
                              —
                           
                           
                              Obstoj vnaprejšnjega mnenja je poleg tega edina razlaga za to, da je organ za imenovanja iz okvira izpodbijanega sklepa izključil vrsto prijavljenih incidentov, glede katerih ni bilo opravljene nobene ocene.
                           
                        
                              —
                           
                           
                              Trditve tožeče stranke glede nadlegovanja, ki ga je domnevno utrpela, so bile hitro degradirane na običajne primere slabe organizacije ali običajnega spora na delovnem mestu.
                           
                        
            
                  2.
               
               
                  Drugi tožbeni razlog: kršitev prava.
                  Tožeča stranka glede tega trdi:
                  
                              (a)
                           
                           
                              uporaba napačne opredelitve pojma nadlegovanja, ki mora zajemati zlonamernost (animus nocendi) kršitelja;
                           
                        
                              (b)
                           
                           
                              uporaba dokaznega standarda, ki ne ustreza dokaznemu standardu, ki se zahteva s pravom, ki se uporablja (dokaz prima facie), ampak zahteva po dokazu onkraj razumnega dvoma, s katerim se ugotovijo dejstva in njihova nedvoumna pravna kvalifikacija;
                           
                        
                              (c)
                           
                           
                              uporaba očitno napačnega dokaznega standarda glede presoje verodostojnosti pritožb v zvezi s časom, ki je pretekel;
                           
                        
                              (d)
                           
                           
                              kršitev obveznosti samodejne izvedbe preiskave v primerih, v katerih so verodostojne trditve.
                           
                        
            
                  3.
               
               
                  Tretji tožbeni razlog: neobstoj ali neustrezna obrazložitev.
                  
                              —
                           
                           
                              Tožeča stranka glede tega trdi, da tudi če se upošteva obrazložitev v sklepu o zavrnitvi pritožbe, v velikem delu izpodbijanega sklepa obrazložitev ni ustrezna.
                           
                        
            Glede odškodninskega zahtevka tožeča stranka navaja, da so v obravnavanem primeru izpolnjeni vsi pogoji, ki jih določa sodna praksa.